Diari Oficial de la Generalitat Valenciana


Sumari del DOGV 3693, del 22-02-2000 (2000/1180)

RESOLUCIÓ de 20 de desembre de 1999, de la Secretaria d’Estat de Justícia, que modifica la de 19 de novembre de 1998, per la qual es convoquen proves selectives per a ingrés al Cos Nacional de Metges Forenses.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3693

Data del DOGV
:   22-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1180


Data del document
:   20-12-1999

Organisme emissor
:   Ministeri de Justícia

Tipus de document
:   Resolució

Descriptors 

:   * metge
    * concurs administratiu
    * medicina forense

RESOLUCIÓ de 20 de desembre de 1999, de la Secretaria d'Estat de Justícia, que modifica la de 19 de novembre de 1998, per la qual es convoquen proves selectives per a ingrés al Cos Nacional de Metges Forenses. [2000/M1180]
  
Per la Resolució de 19 de novembre de 1998 (Boletín Oficial del Estado de 9 de desembre de 1998), es convocaven proves selectives per a ingrés al Cos Nacional de Metges Forenses, i cal, per economia processal, modificar les bases 2.2.3., 9.2., 9.4 i 10.1, aquesta secretaria d'estat acorda que la modificació és procedent i les bases queden redactades de la forma següent:
  
Base 2.2.3. Durant la realització del citat curs al Centre d'Estudis Jurídics a Madrid, els aspirants a ingrés al Cos Nacional de Metges Forenses, a efectes retributius, tindran la consideració de funcionaris en pràctiques d'acord amb allò que s'ha previst en l'article 56 del Reglament del Centre d'Estudis Jurídics.
  
Base 9.2. El tribunal número 1 farà pública la llista provisional d'aspirants que han superat els exercicis obligatoris de l'oposició, ordenada per ordre de puntuació dins de cada àmbit territorial, i figurarà separada la puntuació dels exercicis obligatoris de l'obtinguda en la prova optativa. En dita llista no podrà figurar un nombre d'aspirants superior a les places convocades per àmbits, i serà nul tot acord que contravinga l'establit.
  
Base 9.4. Vistes i resoltes pel tribunal qualificador les al·legacions formulades a la llista provisional elevarà dita relació a la Secretaria d'Estat de Justícia, la qual dictarà una resolució que es publicarà en el Boletín Oficial del Estado i en els butlletins de les comunitats autònomes on es convoquen places. Els aspirants que hi figuren, seran convocats per a la realització del curs selectiu al Centre d'Estudis Jurídics previst en la base 2.2 de la present convocatòria.
  
Durant la realització del curs selectiu els aspirants tindran la consideració de funcionaris en pràctiques, d'acord amb l'article 56 del Reglament del Centre d'Estudis Jurídics.
  
Finalitzat el curs selectiu al Centre d'Estudis Jurídics, la Secretaria d'Estat de Justícia dictarà una resolució que es publicarà en el Boletín Oficial del Estado, amb la relació definitiva d'aspirants que han superat l'oposició ordenada per la puntuació mitjana obtinguda dins de cada àmbit en els exercicis obligatoris de l'oposició i del curs teoricopràctic del Centre d'Estudis Jurídics, i figurarà separada, si fa el cas, la nota de la prova optativa, tenint en compte, en cas d'empat, allò que s'ha previst en la base 9.3.
  
Base 10.1. Els opositors aprovats a què es refereix la base 9.4, paràgraf segon, presentaran a través del Centre d'Estudis Jurídics, la següent documentació: